
BARN Y BEIRDD. 


Y MAE yn llon gan yr Awdwr i fod yn alluog i osod y 
'cymmeradwyaethau a ganlyn i'r ALARGERDD, yr hyn a'i 
cefnogodd i'w dwyn drwy y Wasg :— 

Beirniadaeth Mr. Mathias, Llanwrtyd.—“ Un os 
soddiad i law, yn dwyn y ffugenw “ Cwynfanus.” 
Gallem feddwl fod yr awdwr hwn yn dra chyfarwydd â 

“ chyfansoddi marwnadau. Y mae yn tori allan o hen 
lwybrau y marwnadau cyffredin ydynt yn îwy o rigymau 
gwirionffol nâ dim byd arall. Y mae y farwnad hon yn 
cynnwys y tlws, y coeth, a'r teimladol, ac erys yn hir yn 
goffadwriaeth deilwng o Mr. Rhys Jones, Llyshendy.” 

Parch. O. Waldo James.—'“ Y mae yn anrhydedd i'w 
hawdwr. Y mae ynddi lawer meddylddrych gwerth 
gini yr un.” 

Parch. D. Onllwyn .Brace.—“ Naturiol a newydd.” 

Parch. J. Evans, Glyn Nedd.—““Da rhagorol, wir.” 

Arianglawdd.—““ Cynnwysa y peth byw.” 

'Glan Afan.—““ Dechreua gyda newydd-deb.” 

Parch. J. Rowlands, Moriah, Llanelly.—““ Y mae hi yn 
dda iawn drwyddii gyd. Yn llawer mwy nâ gwerth y 





“wobr.” 

Parch. R. D. Roberts, Llwynhendy.—“ Rhagorol. Dar- 
luniadol iawn o Mr. Jones.” 

Cafwyd geiriau tebyg oddiwrth y Parchn. P. Phillips, 
Maesycanner; W. Jones, Llangendeyrn; D. James, 
Porthyrhyd ; D. P. Philips, Penygroes, &c., yrhaioll a 
adwaenent Mr. Jones. 

O.Y.—Teg yw hysbysu fod yr awdwr wedi ychwanegu 
tri phennill yn nghylch Mr. Jones a Llanwrtyd. 

GALARGERDD. 


O DDAEAR! a anrhegwyd di 
A phabell Jones, Llyshendy, fwyn? 
Ai am it” guddio'i wyneb cu 
Ymddyrcha'r fath alarus gwyn ? 
Os rhoddaist fenthyg betli o'th glai 
I lunio dyn, 'nol talwyd di 
Â llôg a chwydda yn ddidrai— 
Pth goffrau â mewn cyrff o fri. 


O Seion hoff Í nid rhyfedd yw 

Dy weled mewn galarwisg ddu; 
Parhêir i ddryllio'th deimlad byw, 

A sugno'th ddyfnaf ddagrau'n llu 1 
Fin gweinidogion, fintai fawr, 

Er's talm ddystawa angêu o hyd ; 
Mewn saethu'r cadfridogion law 

*'R, ymddengys 'r ymgrynhôa'i fryd, 





Mae megys un yn ceisio cael 

Y rhengau'n drist a maes o drefn— 
'Trywanodd gewri yn ddiffael, 

Aeth saeth i fron ein Jones drachefn ! 

Nìd hawdd troi'r dagrau brysiog 'nol, 
'Frwy wrthglawdd gobaith llifo wnant 
Lle gwelir llygaid sych, mae'u ko/, 
A deigryn mwy o'u mewn nis cânt! 


Ni thybiodd cywrain lygaid neb 
Ddarganfod enw Jones fel hyn 
Yn rhestr marwolaethau; gwleb 
Yw grudd Hanesiaeth aruthr syn 5; 
Cyfeiria'i bys tua Llandyfaen, 
Llyshendy, a Llanwrtyd lân, 
Edrycha'n welw 'nol a blaen, 
Rhy lwfr i nyddu galar-gân ! 


Dydd chwelir llwch pob Aifftiad ddaw; 
Ond enw eneiniedig yw 
Ei enw ef gan ddwyfol law : 
Ei goffadwriaeth fyth fydd byw. 
Medd letty cynhes yn ein serch — 
Am anfarwoldeb talai'n ddrud, 
Parch bletha iddo goron dderch, 
Edmygedd hyawdl ni bydd fud. 





Careg'rogof, ger Llandilo Fawr, 
Sydd fan y ganwyd dyn o nôd,. 
A'r man a anwyd yr un awr 
Yn ddewis bwnc aurenau clod.. 
Daeth mab y fferm i wybod am 
Driniaethau amaethyddol Gras z 
A Llandyfaen fel nefol fam, 
Lle magwyd ef i Iesu'n was. u 

Yn Soar cafodd Soar well, 
Adnabu ddiogelwch gwiw 
Mur dwyfol dân; ca'dd hoffus gell 
Yn «“holltau'r graig” deallai liw 
Y gwaed yn dweyd wrth angel llid 
Am gadw draw er mwyn yr Oen; 
'Tan lewyrch haul y nefoedd nid 
Oedd ef heb brofi nefol hoen. 


O herwydd gwelid blodau gras 
Yn gwenu gydag arogl hedd 
Yn mywyd hafaidd, gwerthfawr, bras 
Y gweithìwr Jones hyd lân y bedd ; 
Rhinweddol flodau'i oes o'n blaen 
Wnant guddio'r bedd gauafol llwm, 
Ac arogl cofion mwyn ar daen, 
Yn Íloni'n fawr ei brudd-der trwm ! 





Sut denaf Degwch? treigla gwlad 

Ei theimlad dwys ar ddawn y bardd, 
Gwirionedd noeth ei fywyd mâd 

F'ai'n adroddiadol golofn hardd: 
Ond os blodeuog oedd ei oes; 

Rhaid cael Barddoniaeth lân ei gwedd 
I ysgafnhau'r hiraethlon groes, 

A phlanu blodau ar ei fedd, 





Llaw dirion dda Rhagluniaeth ddoeth 
A'i ieuodd ef â'i anwyl Ann; 
Angyles euraidd riniau coeth, 
Fel breichiau'n dâl ei ysbryd lân: 

Ei llariaidd air fel diliau mêl, 
Cristnogaeth sylla yn ei threm: 

Nef hawddgar! rhagddi'th wên na chêl, 
Dros lili chwythodd awel lem. 





Tra yn Half Moon, Llandilo Fawr, 
Ei fri oedd eisoes hanner llawn, 

Ond chwyddai, chwyddai, awr 'rol awr; 
Fel lleuad casglai burdeb iawn, 

Nes machlud wnaeth yn ngorwel bedd; 
A chyfyd 'nawr a'i oleu mâd 

Yn gryfach nag erïoed, ei wedd 

Fel Aau] yn nheyrnas fawr ei Dad, 


Rhys Jones oedd etholedig Ffawd: 
Llon rifai risiau pinacl lÌwydd; 
Bu Mammon íddo megys brawd, 
As aur y llanwai'i goffrau'n rhwydd; 
Ond er y bluen hudol hon, 
Nid Mammon welai aberth 'nol ; 
Fe'i llosgai I Dduw â thân ei fron; 
A thaflai'i hunan idd ei gôl. 






Dan wisgo delw'i fammaeth dda— 
*R olwynaidd drefn sy'n llygaid oll— 
Aeth í Lanwrtyd fach; a phla 
Ar bla i ymlid pla i goll 
Fu hyn, o holl ororau'r wlad: 
Ffynnonau'r lle'n hyglodus wnaeth, 
Trwy ffydd ac yni, megys tad 
I iechyd myrdd yn fuan daeth. 

Pa lygad a'i edrychiad fu 

'N cusanu agwedd dyffryn gwiw 
Llanwrtyd baradwysaidd gu, 

Heb wella pob pruddglwyfus friw ? 
Celfyddyd mewn priodas sydd 

A Natur lân drwy'r chwyddol dref ; 





Gofalus frynîau'n wylwyr rhydd 
Lefarant am eu harddwch ddydd 
A nos wrth baul a sêr y nef! 





Jones fu dechreuad clod y lle; 
Traul daflodd â haelionus law 
Uwch glânau'r Irfon lwyd, efe 
Ledaenodd ei enwogrwydd draw, 
Mebrynga Haf ei fìwyddol fyrdd 
I'r llanerch at eì rhyfedd ddwfr, 
Ac yfant awyr bur ei ffyrdd, 
Ac erlid ffwrdd feddyliau llwfr. 





Mae olion anturiaethus law, 

Ddiseibiant, fedrus Jones, Dolcoed, 
Yn eglur yno; trig gerllaw 

Yr athrylithgar Kilsby ; doed 
'Tyrfaoedd fyth i'r Eden gân, 

A'i bywiol ddwfr; Elysium byd; 
Hiraethlon neidia'i physg i'r lan, 
Er ceisio gwel'd ei thlysni i gyd 1 






Y boreu bu Llandilo'n llaith 
Yn wylo “ colled ” ar ei ol, 

(Cân Salem draw felusach iaith— 

*' Rnnillwyd!” gwasga ef i'w chôl. 

Yn ddiacon y neillduodd ef, 

A llaw a llygad harddai'r swydd 
Nes dal y palmwydd yn y nef, 

Nes mola'r Arglwydd ger ei wydd. 


Ad-dynai ei edrychiad llon 

A boneddigaidd serch y byd; 
Caredig yr ymgurai'i fron,— 

'R oedd cydymdeimlad iddo'n cryd; 
Gonestrwydd ddawnsiai yn ei wedd ; 

Didwylledd oedd ei dremiad glân ; 
Ei chwerthin iach wasgarai hedd; 

A'i air oedd gymdeithasol dân. 


Mae'r dwylaw diwyd o dan glo ! 
Diogi nis adwaenai ef ; 
Yn llaw Prydlondeb teithiodd, do, 
I bobman hyd i ddrws y nef. 
Mor brydlon !—nid yfory byth! 
Mor obeithlawn!—nid Aeddy' o hyd : 
Gwaith oedd ei hoff Sabbothol nyth : 
Gwaith foddiai Dduw ; lesolai fyd. 





Mab grasol Dad ; eì dirion law; 
Llu elent i gusanu hon 
Yn mhell; gwasgarai oddidraw 
Elusen gyda bendith lon ; 
Traed cloffion oedd, a llygaid dall, 
Tad yr amddifad blin eì Oes, 
T'r ieuainc rhoddai gynghor call, 
C'ai'r gwan ei ysgwydd ef i'w groes, 

A gwên garedig ai ìi gwrdd 
A gweision Duw, a'i ddrws ar led ; 
Croesawgar ddantaith ar ei fwrdd, 
Adgofion cynhes! meddwl 'hed 
At selog iau'i ffyddlondeb llawn, 
Bedyddiwr bedyddiedig Ffydd ; 
Tlws deml fach Llanwrtyd gawn 
Yn adail gofiai'i glodydd rhydd. 


O, Bontbrenaraeth! beth wnei di ? 
Duw sydd a'i ffyrdd yn nyfnder môr, 
Ond ffordd wnaeth drwy y môr a'i li' 
I'w bobl; trodd hwy'n hwylus gôr! 
Drist Israel! medr ro'i dw'r o'r graig! 
Dyd angel glân mewn hagr fedd! 
Medr lwyddo'i saint drwy lid y ddraig ! 
Medr droi marwolaeth Jones yn hedd! 


Fel Dafydd heb ei deml i'r lân ! 
Rhyw Solomon â Seion fach 
Ddaw fyny; ar Dduw ymdafla'r gwan,. 
A thyfu wnai yn gryf ac iach. 
Doed deuparth ysbryd Jonesi lawr 
Ar aml i Eliseus drwy'r wlad, 
Dysgwyliwn am y fantell 'nawr,, 
Tra llefain wnawn “* Ein tad! ein tad! !7 


Llyshendy! rhaid fod gwagder sur 
Yn frenin rhwng dy furiau cain, 

Meb wedd Rhys Jones; ond gwynfyd pur 
Fod ef, heb efrau fyth na.drain ; 

Angylaidd gerbyd gafodd ef 

O wres Cymmanfa Rhandirmwyn 
I fythol wledd cymmanfa'r nef, 

Lle nad â'n glaf, lle nad oes cwyn. 


Oedd Tawen ar rawnsypiau'r wlad ; 
Ei Bisgah fu'r gymmanfa wiw, 
Dwfn yfid gan ei galon fâd 
O ysbryd santaidd, dedwydd Duw. 
Cryf ydoedd A4, ond gwan ei gnawd: 
Ad-dyniad grymus pethau'r nef 
Wna'i gorff oedd gryf o'i nerth yn dlawd, 
Ei ysbryd fry sugnasant ef. 


Os ciliodd ei amenau tân, 

A'i fflamllyd hwyl o gyrddau'r saint ; 
Fry seinia anthem felus, lân, 

Y nefol, fythol, gwrdd heb haint. 
Adgyfyd corph barhâ yn gryf 

O fynwent Soar, 'nawr sy'n wyw, 
All ddâl gogoniant nef yn hyf ; 
O'r gweddnewidiad uchod ŷf 

Fôr o fwynhad dan wenau Duw !. 


EWANB A JONES, SWYDDFA'R “EXPRESS,” CAERFYRDDIN 





